Cuneiform Tablet Kt 92/k 302 (AKT 11a 127)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma šu-IŠTAR-ma a-na a-zu qí-bi-ma 0.33333 ma-na LÁ 2 GÍN KÙ.BABBAR e-zi-ba-ki-im 15 GÍN KÙ.BABBAR be-lá-num DUMU šu-a-šur ub-lá-ki-im 6 GÍN KÙ.BABBAR a-šur-ma-lik DUMU a-lá-ḫi-im ub-lá-ki-im 13 GÍN KÙ.BABBAR a-bu-ša-lim DUMU a-šur-e-mu-qí ub-lá-ki-im 5 GÍN KÙ.BABBAR tù-ra-mì-ili₅ DUMU e-dí-na-a na-áš-a-ki-im a-pu-tum bu-uq-lu-um ba-pí-ru-um ù qé-mu-um li-im-ḫu-ra-ni ù šu-ma ta-ša-me-i-ma a-šur-GAL e-ra-ba-am sí-il₅-qá-am a pá-ni-šu šé-ṣí-i ku-sí-am ša ANŠE i-na ḫu-ur-ší-im ša ṣú-ḫa-ar-tim i-ba-ší-ú a-na tù-ra-mì-ili₅ dí-na-ší